Det bemærkelsesværdige her er især de danske myndigheders uvilje mod at anerkende, at Corona primært er en luftbåren smitte. At man fra starten uden nogen videnskabelig evidens har været skeptiske overfor masker og påstået at håndhygiejne er det vigtigste.   Det har siden vist sig at være omvendt, hvilket efterhånden er hævet over enhver videnskabelig tvivl. Men stadig får fx skoler og institutioner kun ekstra midler til grundig rengøring, men ingen hjælp til bedre ventilation.    At vi så har andre redskaber, der har vist sig at være voldsomt effektive - ikke mindst test, smittesporing og en befolkning, der holder sig isolerede når de skal - det er en anden og meget glædelig historie.